In nomine sancte et individue Trinitatis. Chuonradus, gratia omnipotentis Dei serenissimus rex. Quicquid in nostro commisso regno juste ac recte agere videtur, satis possumus corroborare ac confirmare. Quapropter notum sit omnibus fidelibus nostris, presentibus ac futuris, qualiter Carolus, comes, consanguineusque noster, reddit nobis quendam capellam quæ est constructa in honore sancti Jenesii, terramque erga illam sitam et pertinentem ex comitatu Vienensis, ac adiit ipse et humiliter petens ut quendam capellanem nostrum, nomine Ermentheum, per preceptum illi concederemus. Quod et voluntarie fecimus. Volumus ac firmiter decernimus per hunc nostrum preceptum ut dictus Ermentheus hoc insuper sertum, extra hoc quod dicit Boso suum esse, omnem optineat vigorem commutandi et potestatem vendendi, absque ullo obsistente vel contradicente. Ut autem hoc nostrum preceptum ab omnibus observetur, et a nemine umquam violetur, manu nostra firmavimus, ac de sigillo nostro consignare jussimus. Signum domni Chuonradi piissimi regis. Einricus notarius, ad vicem Amonis episcopi, recognovi. Data XV kal. jun., anno ab incarnatione Domini DCCCCXLIII, anno VIIII regnante domno Chuonrado piissimo rege, indictione III.